CELEX: 62009CN0376
Language: bg
Date: 2009-09-22 00:00:00
Title: Дело C-376/09: Иск, предявен на 22 септември 2009 г. — Комисия на Европейските общности/Република Малта

7.11.2009   
            
            
               BG
            
            
               Официален вестник на Европейския съюз
            
            
               C 267/51
            
         Иск, предявен на 22 септември 2009 г. — Комисия на Европейските общности/Република Малта
   (Дело C-376/09)
   2009/C 267/85
   Език на производството: английски
   
      Страни
   
   
      Ищец: Комисия на Европейските общности (представители: A. Alcover San Pedro, E. Depasquale)
   
      Ответник: Република Малта
   
      Искания на ищеца
   
   
               —
            
            
               да се установи, че като не е извадила от употреба халони за некритични нужди в системите за противопожарна защита и пожарогасителите на кораби, и като не е събрала тези халони, Република Малта е нарушила задълженията си по член 4, параграф 4, буква v) от Регламент (ЕО) № 2037/2000 (1) на Европейския парламент и на Съвета от 29 юни 2000 година относно вещества, които нарушават озоновия слой,
            
         
               —
            
            
               да се осъди Република Малта да заплати съдебните разноски.
            
         
      Правни основания и основни доводи
   
   От разпоредбите на член 4, параграф 4, буква v) и член 16 от регламента, във връзка с разпоредбата на член 2 от Акта за присъединяване, следва, че Република Малта е била задължена да извади от употреба системите за противопожарна защита и пожарогасителите, които съдържат халони, преди 1 май 2004 г., с изключение на употребата за критични нужди, посочена в Приложение VII към регламента, и да събере тези халони посредством подходящи технологии.
   При липса на всякаква информация, съгласно която Република Малта е извадила от употреба за некритични нужди в системите за противопожарна защита и пожарогасителите на всички кораби, изброени във формуляра, приложен към нейния отговор на официалното уведомително писмо, и при липса на всякаква информация, че е събрала тези халони, Комисията заключава, че Република Малта не е изпълнила задълженията си по член 4, параграф 4, буква v) и член 16 от регламента.
   
      (1)  ОВ L 244, стр. 1; Специално издание на български език, 2007 г., глава 15, том 6, стр. 108.